Oficiālais Vēstnesis L 316 , 20/11/1997 Lpp. 0021 - 0022



EEZ Apvienotās komitejas Lēmums Nr. 59/97 (1997. gada 31. jūlijs), ar ko groza Eiropas Ekonomikas zonas līguma XVII pielikumu (Intelektuālais īpašums) EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas grozīts ar Protokolu, kurš precizē Eiropas Ekonomikas zonas līgumu, še turpmāk "Līgums", un jo īpaši tā 98. pantu, tā kā Līguma XVII pielikums ir grozīts ar EEZ Apvienotās komitejas 1996. gada 25. oktobra Lēmumu Nr. 59/96 [1]; tā kā Līgumā ir jāiekļauj Eiropas Parlamenta un Padomes 1996. gada 23. jūlija Regula (EK) Nr. 1610/96 par papildu aizsardzības sertifikāta ieviešanu attiecībā uz augu aizsardzības līdzekļiem [2], IR PIEŅĒMUSI ŠĀDU LĒMUMU. 1. pants Līguma XVII pielikumā pēc 6. punkta (Padomes Regulā Nr. 1768/92) iekļauj šādu punktu: "6.a 396 R 1610: Eiropas Parlamenta un Padomes 1996. gada 23. jūlija Regula (EK) Nr. 1610/96 par papildu aizsardzības sertifikāta ieviešanu attiecībā uz augu aizsardzības līdzekļiem (OV L 193, 8.8.1996., 30. lpp.). Šajā Līgumā Regulas noteikumus groza, izdarot šādus pielāgojumus: a) 3. panta 1. punkta b) apakšpunktu papildina ar šādu tekstu: "šajā apakšpunktā un pantos, kuros ir norāde uz to, saskaņā ar EBTA valsts tiesību aktiem izdoto atļauju laist produktus tirgū uzskata par atļauju, kas izdota saskaņā ar Direktīvu 91/414/EEK vai EK dalībvalsts līdzvērtīgu tiesību aktu noteikumu", b) 20. pantu nepiemēro, c) attiecībā uz Islandi un Norvēģiju šo regulu piemēro no 1998. gada 2. janvāra, d) 19. pantu papildina ar šādiem punktiem: "3. Ja laikā starp 1997. gada 8. februāri un 1998. gada 2. janvāri pamatpatents kādā EBTA valstī beidzas, jo ir pagājis tā likumīgais termiņš, tad sertifikāts ir spēkā tikai attiecībā uz laiku pēc datuma, kad publicēts šā sertifikāta pieteikums. Tomēr attiecībā uz sertifikāta spēkā esamības laika aprēķināšanu piemēro 13. pantu. 4. 3. punkta gadījumā sertifikāta pieteikumu iesniedz divu mēnešu laikā no 1998. gada 2. janvāra. 5. Sertifikāts, kura pieteikums iesniegts saskaņā ar 3. punktu, nekavē trešo personu, kura laika posmā starp pamatpatenta beigām un sertifikāta pieteikuma publicēšanu labā ticībā komerciālos nolūkos izmantojusi izgudrojumu, turpināt šādu izmantošanu." e) turklāt attiecībā uz Lihtenšteinu piemēro šādu noteikumu: Paturot prātā patentu savienību Lihtenšteinas un Šveices starpā, Lihtenšteina neizsniedz nekādus papildu aizsardzības sertifikātus attiecībā uz augu aizsardzības līdzekļiem, kā noteikts šajā regulā. Tomēr Šveices izdotie sertifikāti attiecībā uz augu aizsardzības līdzekļiem Lihtenšteinā stājas spēkā, līdzko Šveicē stājas spēkā attiecīgā likumdošana." 2. pants Padomes Regulas (EK) Nr. 1610/96 teksti islandiešu un norvēģu valodās, kas pievienoti šā lēmuma versijām attiecīgajās valodās, ir autentiski. 3. pants Šis lēmums stājas spēkā 1997. gada 1. augustā ar nosacījumu, ka EEZ Apvienotajai komitejai ir sniegti visi paziņojumi saskaņā ar Līguma 103. panta 1. punktu. 4. pants Šo lēmumu publicē Eiropas Kopienu Oficiālā Vēstneša EEZ iedaļā un EEZ pielikumā. Briselē, 1997. gada 31. jūlijā EEZ Apvienotās komitejas vārdā — priekšsēdētājs E. Bull [1] OV L 21, 23.1.1997., 11. lpp. [2] OV L 193, 8.8.1996., 30. lpp. --------------------------------------------------